สวัสดีค่ะ ดิฉันเป็นคนเก็บตัวไม่ค่อยเข้าสังคมมาตั้งแต่เด็กๆ ตอนเรียนไม่ค่อยมีปัญหา แต่ตอนนี้ดิฉันทำงานแล้ว 4 ปีกว่า แต่ดิฉันไม่สนิทกับเพื่อร่วมงาน เข้ากับใครไม่ได้ เกร็งๆไปหมด รู้สึกเกร็งเวลาต้องสบตาใครๆ ดิฉันเป็นคนที่จริงจังกับการทำงานต้องทำให้ดี และการในใช้ชีวิต รู้สึกว่าตัวเองทนความกดดันไม่ค่อยได้ ขาดความยืดหยุ่น ไม่มีความสุขในการใช้ชีวิตเลยค่ะ เหมือนเป็นคนซึมๆ ตลอดเวลา ไม่มีอารมณ์อยากยิ้มหรือหัวเราะ ล่าสุดมีอาการทางกายร่วมด้วยคือปวดศรีษะแบบเกร็งตลอดเวลา และทางด้านอารมณ์คือแปรปรวนเหวี่ยงๆ หงุดหงิดง่าย เหมือนเป็นคนเครียดตลอดเวลาเลยค่ะ ดิฉันอยากทราบว่าพอจะมีวิธีแก้ไขให้หายได้ไหมคะ อาการแบบนี้เกิดขึ้นมาจะ 5 ปีแล้ว ทรมาณมาก ไม่รู้จะหาทางออกอย่างไรดีค่ะ ขอบล่วงหน้าค่ะคุณ
สวัสดีค่ะ อาการรู้สึกว่าปรับตัวไม่ได้ เครียด คิดมาก กดดันดังกล่าวมานั้น อาจจะเป็นภาวะที่เจอได้ในคนปกติที่อาจจะต้องเผชิญกับสถานการณ์ใกล้เคียงกัน อาจมีภาวะซึมเศร้า โรคซึมเศร้าที่เกิดร่วมด้วยได้โดยควรสังเกตอาการและสุขภาพจิตของตนเองอย่างใกล้ชิด หากมีอาการหดหู่ ซึมเศร้าติดต่อกันอย่างน้อย 2 อาทิตย์ขึ้นไป โดยไม่มีช่วงที่ดีขึ้นเลย มีความคิดอยากฆ่าตัวตาย อาจมีอาการเบื่ออาหาร หรือในบางรายก็จะไปรับประทานทานอาหารมากขึ้น น้ำหนักเปลี่ยนแปลงอย่างรวดเร็ว นอนน้อยหรือนอนมากกว่าปกติ และเก็บตัวมากจนไม่ออกไปทำงาน ไม่ออกไปเข้าสังคม อาจเข้าข่ายโรคซึมเศร้าได้ที่ควรไปพบแพทย์ หากพบว่าเป็นโรคซึมเศร้าจริงอาจจ่ายยาต้านเศร้าร่วมกับทำจิตบำบัดต่อไปโดยที่อาการดังกล่าวมา ดูจะมีเหตุปัจจัยกระตุ้นก็คือเรื่องของที่ทำงาน ซึ่งอาจลองมองสิ่งดีๆที่ยังมีอยู่ หรือความชอบในการทำงานด้านใดๆที่รู้สึกว่าทำให้เราทำงานต่อไปได้ อาจหาคนที่ไว้ใจได้คุยเพื่อระบายความทุกข์ หรืออาจจะเข้าสังคมเท่าที่จำเป็นและปลีกตัวได้เมื่อรู้สึกว่าต้องการความเป็นส่วนตัว